**LĒMUMS**

Liepājā

|  |  |
| --- | --- |
| 2024. gada 19. decembrī | Nr.516/12  (prot. Nr.12, 50.§) |

Par neapbūvēta zemesgabala,

(starpgabala) Stārķu ielā 20,

Liepājā atsavināšanu

Lai atsavinātu nekustamo īpašumu, kurš nav nepieciešams Liepājas valstspilsētas pašvaldībai funkciju nodrošināšanai, jo ir starpgabals un nav apbūvējams zemesgabals, un lai apstiprinātu izsoles noteikumus un sākuma cenu atsavināšanai nodotajam zemes starpgabalam, pamatojoties uz Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, 4. panta ceturtās daļas 1. punktu, 5. panta pirmo un piekto daļu, 14. panta otro daļu, 29.1 pantu, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2024. gada 2. decembra novērtējumu "Nekustamā īpašuma Stārķu iela 20, Liepāja, novērtējuma atskaite", izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 26. februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj**:

1. Atļaut uzsākt Liepājas valstspilsētas pašvaldībai piederoša nekustamā īpašuma Stārķu ielā 20, Liepājā, kadastra numurs 1700 012 0785 (reģistrēts Liepājas pilsētas zemesgrāmatas nodalījumā Nr.100000912396), atsavināšanu, nosakot atsavināšanas veidu – pārdošana izsolē.

2. Apstiprināt Liepājas valstspilsētas pašvaldībai piederoša nekustamā īpašuma, neapbūvēta zemesgabala (starpgabala) Stārķu ielā 20, Liepājā, kadastra numurs 1700 012 0785, reģistrēts Liepājas pilsētas zemesgrāmatas nodalījumā Nr.100000912396, nosacīto cenu 6600 EUR (seši tūkstoši seši simti *euro*).

3. Izdot Liepājas valstspilsētas pašvaldības domes 2024. gada 19. decembra noteikumus Nr.72 “Nekustamā īpašuma – neapbūvēta zemesgabala (starpgabala) Stārķu ielā 20, Liepājā (kadastra Nr.1700 012 0785) – elektroniskās izsoles noteikumi".

4. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt lēmuma 1. punktā minētā īpašuma atsavināšanu.

5. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Pēc lēmuma 4. punkta izpildes uzdot Liepājas Nekustamā īpašuma pārvaldei sagatavot lēmuma 1. punktā minētā nekustamā īpašuma pirkuma līgumu.

7. Pilnvarot Liepājas Nekustamā īpašuma pārvaldes vadītāju parakstīt lēmuma 6. punktā minēto nekustamā īpašuma pirkuma līgumu.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Liepājas Nekustamā īpašuma pārvaldei (galvenajai grāmatvedei) | |